ΓΡΑΠΤΗ ΕΡΩΤΗΣΗ E-1281/01

υποβολή: Alexandros Alavanos (GUE/NGL) προς την Επιτροπή

(3 Μαΐου 2001)

Θέμα: Προβλήματα από την ανομβρία και την έλλειψη αρδευτικώνδάτων στην Ελλάδα

Οι καλλιέργειες σε πολλές περιοχές στην Ελλάδα θα αντιμετωπίσουν τους επόμενους μήνες σοβαρό πρόβλημα από την έλλειψη αρδευτικώνδάτων, λόγω των λιγοστών βροχοπτώσεων της χειμερινής περιόδου και της απουσίας μεγάλων και μικρών έργων (ταμιευτήρες, λιμνοδεξαμενές, έργα εμπλουτισμού τουδροφόρου ορίζοντα). Ήδη από τις εξαιρετικάψηλές για την εποχή θερμοκρασίες (37 °C) του τελευταίου δεκαήμερου του Μαρτίου και τον θερμό άνεμο που επικράτησε σε ορισμένες περιοχές (Θεσσαλία, Στερεά Ελλάδα), τα σιτηρά έχουνποστεί μεγάλες ζημιές που φθάνουν μέχρι και την καταστροφή όλης της παραγωγής.

Δεδομένου ότι από την ξηρασία πλήττεται όχι μόνο η αγροτική παραγωγή και το εισόδημα των αγροτών αλλά και το περιβάλλον και είναι ως εκ τούτου επιβεβλημένη η λήψη άμεσων μέτρων:

1. Έχει ενημερωθεί η Επιτροπή από την Ελλάδα για ενδεχόμενη ξηρασία; Υποβλήθηκε από τις ελληνικές αρχές κάποιο ειδικό αίτημα για την αντιμετώπιση της κατάστασης και τον μετριασμό των επιπτώσεων;

2. Τι έχει προγραμματισθεί από το Γ ΚΠΣ για διαρθρωτικές ενέργειες που αποσκοπούν σε καλύτερη και οικονομικότερη διαχείριση τωνδρολογικών πόρων;

3. Θα αποζημιωθούν όσοι παραγωγοίπέστησαν απώλειες στην παραγωγή σιτηρών από τιςψηλές θερμοκρασίες του Μαρτίου;

4. Θα ληφθούν μέτρα για την στήριξη των παραγωγών που λόγω έλλειψης αρδευτικού ύδατος είτε θαποχρεωθούν να μην καλλιεργήσουν ή να περιορίσουν τις καλλιέργειές τους, είτε θαποστούν μείωση της παραγωγής και του εισοδήματός τους; (απαλλαγή από πρόστιμα συνυπευθυνότητας για τους μικρούς παραγωγούς, εφαρμογή του αρθρου 13 παρ. β του καν. (ΕΚ) 1750/1999(1) κ.α;)

(1) ΕΕ L 214 της 13.8.1999, σελ. 31.

Απάντηση του κου Barnier εξ ονόματος της Επιτροπής

(16 Ιουλίου 2001)

1. Η Επιτροπή δεν έλαβε πρόσφατα συγκεκριμένα στοιχεία για την ξηρασία στην Ελλάδα και οι ελληνικές αρχές δεν έχουνποβάλει μέχρι σήμερα ειδική αίτηση στο πλαίσιο που ανέφερε το Αξιότιμο Μέλος του Κοινοβουλίου.

2. Το κοινοτικό πλαίσιο στήριξης (ΚΠΣ) για την Ελλάδα κατά την περίοδο προγραμματισμού 2000-2006, προβλέπει μια ολόκληρη σειρά ενεργειών με σκοπό την αποτελεσματικότερη διαχείριση τωνδατικών πόρων στην Ελλάδα. Οι ενέργειες αυτές αναφέρονται συνοπτικά στο κεφάλαιο ΙΙ, σελίδα 56 του εν λόγω ΚΠΣ. Το πλήρες κείμενο διατίθεται στη θέση www.inforegio.cec.eu.int. Επιπλέον, το επιχειρησιακό πρόγραμμα αγροτικής ανάπτυξης του ιδίου ΚΠΣ, καθώς και τα περιφερειακά προγράμματα, προβλέπουν, μεταξύ άλλων, τη λήψη μέτρων με στόχο την εξοικονόμηση και την ορθολογική διαχείριση τωνδάτων άρδευσης. Εξάλλου, στο σχέδιο αγροτικής ανάπτυξης που συγχρηματοδοτείται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων, στο πλαίσιο των γεωργο-περιβαλλοντικών μέτρων, προβλέπονται ενέργειες που ευνοούν τις εκτατικές καλλιέργειες με λιγότερη άρδευση και αποτελεσματικότερη προστασία του περιβάλλοντος, μέσω της διαχείρισης των εισροών και των φυσικών πόρων, συμπεριλαμβανομένου του ύδατος.

3. Όσον αφορά τις απώλειες εισοδημάτων που προκάλεσε η ξηρασία, το ΕΓΤΠΕ δεν διαθέτει κάποια νομική βάση για να παρέμβει με συγχρηματοδοτούμενα μέτρα. Εντούτοις, η Επιτροπή θα μπορούσε να εξετάσει τη χορήγηση κρατικών ενισχύσεων στο πλαίσιο αυτό, με παράλληλη εφαρμογή της ανακοίνωσης(1) που καθορίζει τις γενικές κατευθύνσεις για τις κρατικές ενισχύσεις στον τομέα της γεωργίας, σε περίπτωση που οι ελληνικές αρχές κοινοποιήσουν τις εν λόγω ενισχύσεις δυνάμει των άρθρων 87 (πρώην άρθρου 92) και 88 (πρώην άρθρου 93) της συνθήκης ΕΚ.

4. Η μείωση της συγκομιδής και του εισοδήματος λόγω της ξηρασίας δεν δύναται να δικαιολογήσει από μόνη της τη χορήγηση μιας γεωργο-περιβαλλοντικής ενίσχυσης δυνάμει του άρθρου 13 παράγραφος β) του κανονισμού (ΕΚ) αριθ. 1750/1999 της Επιτροπής της 23ης Ιουλίου 1999 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1257/1999 του Συμβουλίου για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), δεδομένου ότι ο κανονισμός αυτός επιβάλει ως προϋπόθεση τη διατήρηση των φυτικών γενετικών πόρων που είναι προσαρμοσμένοι στις τοπικές και περιφερειακές συνθήκες και απειλούνται με γενετικήποβάθμιση. Στη βάση αυτή, το σχέδιο αγροτικής ανάπτυξης που εγκρίθηκε από την Επιτροπή το Σεπτέμβριο του 2000, περιλαμβάνει κατάλογο των ειδών και των φυτικών ποικιλιών που απειλούνται, ενώ ο εν λόγω κατάλογος δεν είναι δυνατόν να συμπληρωθεί περαιτέρω.

Το καθεστώς των εισφορών συνυπευθυνότητας καταργήθηκε το 1992 με τη μεταρρύθμιση της κοινής γεωργικής πολιτικής. Από την αύξησή τους στο πλαίσιο του προγράμματος δράσης 2000, οι άμεσες ενισχύσεις με βάση την έκταση, που θεσπίστηκαν με την εν λόγω μεταρρύθμιση και αντιπροσωπεύουν περίπου το ένα τρίτο των συνολικών εσόδων, συμβάλλουν, λόγω του σταθερού και ανεξάρτητου σε σχέση με τη συγκομιδή χαρακτήρα τους, στη σταθεροποίηση των εσόδων των παραγωγών αροτραίων καλλιεργειών.

(1) ΕΕ C 28 της 1.2.2000.